সেনা-আৰক্ষীয়ে ছট্টিশগড়ৰ দন্তেৱাড়াত থকা এটা মাওবাদী শিবিৰ উৎখাত কৰাৰ পাছতে উদ্ধাৰ হৈছিল বহুতো গুৰুত্বপূর্ণ নথি-পত্র৷ উক্ত নথি-পত্রসমূহতে আছে অসম তথা উত্তৰ-পূর্বাঞ্চলক লৈ সংগঠনটোৱে প্রস্তুত কৰা ভয়ানক পৰিকল্পনাৰ তথ্যও৷ উদ্ধাৰ হোৱা তথ্য অনুসৰি, সংগঠনটোৱে অসম, নগালেণ্ড আৰু মণিপুৰত থকা মাওবাদী সমর্থকসকলক একত্রিত কৰাৰ বাবে গোপনে চেষ্টা চলাই আছে৷ অসমৰ লোকসকলৰ সমর্থন আদায় কৰাৰ বাবে সংগঠনটোৱে পৃথক বড়ো ৰাজ্য গঠনৰ দাবী আৰু গোর্খা ৰাজ্য গঠনৰ প্রতি প্রত্যক্ষ সমর্থন আগবঢ়োৱাৰ সিদ্ধান্ত লৈছে৷